Steven F. Udvar-Hazy Zentroa

Steven F. Udvar-Hazy Zentroa Smithsonian Institution delakoaren AEBetako Aire eta Espazioaren Museo Nazionalaren luzapen bat da, ez dagoena Washington hirian Museo Nazional nagusian, baizik eta Virginian (Fairfax konderriari atxikitako Chantilly herrian), Washington-Dulles nazioarteko aireportutik gertu: hangar egitura dute bertako eduki askok, hegan iritsi baitira ondoko aireportura bertatik erakusketara pasatzeko. 2003ko abenduaren 15ean ireki zituen ateak. Ibilgailuen bilduma Zentroak museo nagusian erakutsi ezin diren gailu handienak ditu erakusgai. Besteak beste, honako hauek: Itsaspekoetatik jaurtitako azken japoniar hidro-hegazkina, Aichi M6A1 Seiran bat. Boeing B-29 berezi bat: Enola Gay, Hiroshiman bonba atomikoa jaurti zuena. Gemini 7 kapsula, Gemini espazio-programakoa; Lockheed SR-71 Blackbird hegazkina (Zentro hau agertzen den Transformers: Revenge of the Fallen filmean, hegazkin hori transformer batean bilakatzen da ). Concorde bat, Air Francerena. Lockheed Constellation bat. Boeing 367-80, Boeing 707aren prototipoa. PGM-11 Redstone kohete bat. Lehen hegal hegalarietako bat, Northrop N-1M hegazkina. Grumman F8F-2 Bearcat “Conquest I”, hegazkina zeinarekin Darryl Greenamyerrek munduko hegaldiko abiadura-errekorra hautsi zuen pistoi-motorrezko hegazkinean, 1969ko abuztuaren 16an. Gossamer Albatross, Mantxako kanala zeharkatu zuen lehen giza-propultsioko hegazkina. Virgin Atlantic WorldFlyer, non Steve Fossettek munduari bira eman baitzion geldialdirik eta janaririk gabe. Azken Boeing 307 Stratolinerra. Discovery espazio-anezka, STS-133 misioaren ondoren, azken hegaldia 2011ko martxoaren 9an egin zuena . Spirit of Columbus hegazkina zeinean 1964an Jerrie Mock bilakatu zen lehen emakumezkoa munduari bira osoa bakarrik ematen. Iruditegia Erreferentziak Artikulu hau, osorik edo zatiren batean, frantsesezko Wikipediako «Centre Steven F. Udvar-Hazy» artikulutik itzuli da; zehazki, 2026-03-28ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana. Kanpo estekak